Wag ’n bietjie 4 – Liplekker
Wag ’n bietjie 4
April 19, 2018 April 19, 2018 adminDagstukkies
Donderdag 19 April 2018 Tema: Wag ’n bietjie 4
**** Ek het iewers die verhaal gehoor van die seuntjie wat by ’n straathoek gewag het vir die bus. Die bushalte was twee blokke verder en die bus het beslis nie daar op die hoek stilgehou nie. Almal wat verbygeloop het, het hom reggehelp en gesê die bus gaan nie hier stilhou nie. Hy het maar net geglimlag en ewe geduldig bly staan en wag. Waarlik toe die bus kom hou dit by hom stil en toe die bus by die bushalte stilhou wil almal weet hoe het hy dit reggekry? Met ’n groot glimlag het hy geantwoord: “My Pappa is die busbestuurder”
Rom 12V11 wees nie traag in die ywer nie; wees vurig van gees; dien die Here; 12 verbly julle in die hoop; wees geduldig in die verdrukking; volhard in die gebed.
Mig 7:7 Maar ek sal uitsien na die HERE, ek wil wag op die God van my heil, my God sal my hoor.
**** Kom ek en jy wag met net soveel afwagting nie net omdat ons Hom ken wat ons gemaak het nie, maar omdat Hy ons met Sy eie lewe terug gekoop het. Waarlik kan ek en jy ook antwoord ….My Vader is die Hemelse Koning en ek is Sy kind.
GEBED vir VANDAG (D)
Onse Vader baie baie dankie vir so ’n voorreg om U kind genoem te word. Baie dankie dat U bereid was om U Seun in ons elkeen se plek te laat sterf sodat ons die Ewige lewe kan ontvang Help ons vandag om nie net geduldig te wees in die loop van die dag nie, maar ook om op U te wag in elke saak. Ek dra spesiaal vanoggend elke persoon op die poslys aan U op wie se naam met die letter D begin . Onse Heer kyk in hulle elkeen se hart en hoor elkeen se gebed volgens U wil en wete. In Jesus Naam .Amen
2 gedagtes oor “Wag ’n bietjie 4”
Matilda Moolman sê:
Mei 15, 2018 om 10:25 VM
Dankie vir die opdra van die letter D my dogter Daleen haar man het
die die 24Februarie op pad na `n wegspringplek van `n fiets resies
iemand hom raakgery en weggejaag Daarom baie dankie vir die gebede.
Mei 22, 2018 om 7:03 VM
Sal die boodskap oordra aan Lente. Baie Dankie